iraklixyz/georgian-wikipedia-cleaned huggingface dataset:
ფენი ჰეემსკერკი

ფენი ჰეემსკერკი (; დ. 3 დეკემბერი, 1919 ამსტერდამი — გ. 8 ივნისი, 2007 ამერსფორსტი) — ნიდერლანდელი მოჭადრაკე და საჭადრაკო მოღვაწე.

საერთაშორისო ოსტატი 1950 და საერთაშორისო დიდოსტატი (1978). ფიდეს ქალთა ჭადრაკის კომისიის წევრი (1953-1956). ნიდერლანდების 10-გზის ჩემპიონი (1937, 1939, 1946, 1948, 1950, 1952, 1954, 1956, 1958, 1961). 1937 და 1939 წლებში ითამაშა მატჩები კატარინა რუუდსანტთან (4,5-0,5) და სონია გრაფთან (0-4). 1957-1967 წლებში ნიდერლანდების ნაკრების შემადგენლობაში მონაწილეობდა ქალთა საჭადრაკო ოლიმპიადებში, სადაც ჩატარებულ 23 პარტიაში აიღო 12,5 ქულა.

მონაწილეობდა მსოფლიოს პირველობებზე:

1949/1950 : მოსკოვი — ტურნირი მსოფლიოს პირველობაზე- ადგილი
1951 : ვენეცია — ზონალური ტურნირი - ადგილი
1952 : მოსკოვი — პრედენდენტთა ტურნირი - - ადგილები.
1955 : მოსკოვი — პრედენდენტთა ტურნირი - ადგილი.
1961 : ვრიაჩკა-ბანია — პრედენენტთა ტურნირი - - ადგილები.
1959 წლის „ხოხოვენ-ტურნირის“ გამარჯვებული.
1957-1969 წლებში მონაწილეობდა ქალთა საჭადრაკო ოლიმპიადებში.
იაშა ხეფეცი

იაშა ჰეიფეცი (; დ. 2 თებერვალი [ძვ. სტ. 20 იანვარი] 1901, ვილნიუსი — გ. 10 დეკემბერი 1987, ლოს-ანჯელესი) — ებრაული წარმოშობის ამერიკელი მევიოლინე. ითვლება მე-20 საუკუნის ერთ-ერთ უდიდეს მევიოლინედ.

ბიოგრაფია
იაშა დაიბადა 2 თებერვალს, 1901 წელს ქალაქ ვილნიუსში მუსიკოსის ოჯახში. ვიოლინოზე დაკვრა სამი წლიდან დაიწყო და მალე გახდა ცნობილი, როგორც ვუნდერკინდი. შვიდი წლის ასაკში პირველად გამართა კონცერტი, სადაც მენდელსონის კონცერტს ასრულებდა. 1910 წელს დაიცყო სანქტ-პეტერბურგის კონსერვატორიაში სწავლა.
ვეფხვისებრი გველი

ვეფხვისებური გველი გავრცელებულია ავსტრალიაში, თითქმის მთელს ხმელეთზე, უკიდურესი ჩრდილოეთის გარდა (ახალი სამხრეთი უელსი; ქვინზლენდი; სამხრეთ ავსტრალია; ვიქტორია; დასავლეთ ავსტრალია). იზრდება 2 მეტრამდე. შხამი ძალიან ძლიერი აქვს, ერთ-ერთი ყველაზე ტოქსიური ხმელეთის გველებს შორის. შავი სხეული დაფარულია განივი ყვითელი ზოლებით, მუცელიც ყვითელია. საშიშროების დროს, სხეულის წინა ნაწილს სწევს ზემოთ და ამსხვილებს. კბენის შედეგად პატარა ძუძუმწოვრები ადგილზევე, მომენტალურად კვდებიან. გამოთვლილია, რომ მის ჯირკვლებში არსებულ შხამს შეუძლია მოკლას 400 კაცი. ვეფხვისებური გველი კვერცხცოცხლადმშობია. ბადებს 72-მდე წიწილას, ყოფილა შემთხვევა დაუბადია 109.
მოშე კაცავი

მოშე კაცავი (, ; დ. 5 დეკემბერი, 1945 წელი, იაზდი) — ისრაელის პოლიტიკური მოღვაწე, ისრაელის მერვე პრეზიდენტი.

ბიოგრაფია
მოშე კაცავი დაიბადა იაზდში. როდესაც ის ჯერ პატარა იყო, მისი ოჯახი საცხოვრებლად თეირანში გადავიდა. 1951 წლის აგვისტოში მთელი ოჯახი დაბრუნდა ისრაელში. ის მსახურობდა ჯარში, მუშაობდა კნესეტში და ბოლოს პრეზიდენტიც გახდა.

მოშე კაცავი პრეზიდენტის პოსტიდან სექსუალური სკანდალის გამო გადადგა. 2010 წლის 10 დეკემბერს მოშე კაცავი თელ-ავივის სასამართლომ გაუპატიურების 2 შემთხვევაში და გარყვნილი ქმედების შემთხვევაში დამნაშავედ ცნო და შვიდწლიანი პატიმრობა შეუფარდა. ექს-პრეზიდენტმა ბრალდების არც ერთი პუნქტი არ აღიარა.
ეზერ ვაიცმანი

ეზერ ვაიცმანი (დ. 15 ივნისი, 1924, თელ-ავივი — გ. 24 აპრილი, 2005, კეისარია) — ისრაელის სამხედრო და სახელმწიფო მოღვაწე, 1933 წლიდან 2000 წლის ივლისამდე ისრაელის პრეზიდენტი.

დაიბადა თელ-ავივში. დამოუკიდებლობისთვის ომის მონაწილე. 1993 წელს არჩეული იქნა პრეზიდენტად. 1988 წელს იგი ხელმეორედ აირჩიეს ქვეყნის პრეზიდენტად. გადადგა პრეზიდენტის პოსტიდან 2000 წელს, კორუფციაში ბრალდებების გამო.
ბეით-შემეში

ბეით-შემეში — ქალაქი ისრაელში, მდებარეობს იერუსალიმის ოლქში. თანამედროვე ქალაქი დაარსდა 1950 წელს, ხოლო ქალაქის სტატუსი მიიღო 1991 წელს.

მოსახლეობა
ქალაქის მოსახლეობა 2007 წლის მონაცემებით შეადგენს 84 000, მათი უმეტესობა (97,2) - ებრაელია, ხოლო მთლიანი მოსახლეობის 22 % წარმოადგენენ რეპატრიანტები სსრკ-დან.
ლინდზი დევენპორტი

ლინდზი ენ დევენპორტ ლიჩი ( დ. 8 ივნისი, 1976, პალო-ვერდე, კალიფორნია, აშშ) — ამერიკელი ყოფილი პროფესიონალი ჩოგბურთელი, მსოფლიოს ყოფილი პირველი ჩოგანი.

დევენპორტს ერთეულებში 3 დიდი სლემის ტურნირი აქვს მოგებული – 1 უიმბლდონი, 1 აშშ-ის ღია პირველობა და 1 ავსტრალიის ღია პირველობა. ამერიკელმა ერთხელ მოიგო წლის შემაჯამებელი ტურნირი. ჯამში დევენპორტს -ის 55 ტურნირი აქვს ერთეულთა თანრიგში მოგებული. იგი 98 კვირის განმავლობაში იკავებდა ერთეულთა რეიტინგში პირველ ადგილს.

დევენპორტს წყვილებშიც 3 დიდი სლემის ტურნირი აქვს მოგებული – 1 საფრანგეთის ღია პირველობა, 1 აშშ-ის ღია პირველობა და 1 უიმბლდონი. მან ასევე 3 წლის შემაჯამებელი ტურნირი მოიგო. იგი ჯამში 32 კვირის განმავლობაში იკავებდა წყვილთა რეიტინგში პირველ ადგილს.

ამერიკელმა 1 ოლიმპიური ოქროს მედალი მოიგო ერთეულებში. სანაკრებო დონეზე, მან 3 ფედერაციის თასი და 1 ჰოპმანის თასი მოიგო აშშ-ის ნაკრებთან ერთად.

დევენპორტმა კარიერა 2010 წელს დაასრულა. 2014 წელს, იგი საერთაშორისო ჩოგბურთის დიდების დარბაზში შეიყვანეს.

სტატისტიკა და მიღწევები
დიდი სლემის ტურნირების ფინალები
ერთეულები: 7 (3–4)
წყვილები: 13 (3–10)
წლის შემაჯამებელი ტურნირის ფინალები
ერთეულები: 4 (1–3)
(დ) – დახურული კორტი

წყვილები: 3 (3–0)
ოლიმპიური ფინალები: 1 (1–0)
ხაიმ ჰერცოგი

ხაიმ ჰერცოგი (დ. 17 სექტემბერი, 1918 — გ. 17 აპრილი, 1997) — ებრაელი პოლიტიკოსი და ისრაელის მექვსე პრეზიდენტი.

ბიოგრაფია
ხაიმ ჰერცოგი დაიბადა ჩრდილოეთ ირლანდიის ქალაქ ბელფასტში ირლანდიის მთავარი რაბინის ოჯახში. სწავლობდა დუბლინის ერთ-ერთ კოლეჯში. 1936 წელს მამამისი აირჩიეს პალესტინის მთავარ რაბინად და მთელი ოჯახი საცხოვრებლად გადავიდა პალესტინაში.
1975-1978 წლებში იყო ისრაელის ელჩი გაეროში, როდესაც გაერომ სიონიზმი რასიზმის ფორმად გამოაცხადა დემონსტრაციულად ავიდა ტრიბუნაზე და სახალხოდ გადახია აღნიშნული დოკუმენტი.
1983 წელს აირჩიეს ისრაელის პრეზიდენტად. აღნიშნულ თანამდებობაზე ხელმეორედ აირჩიეს 1988 წელსაც.
1993 წელს გავიდა პენსიაში.
გარდაიცვალა 1997 წელს იერუსალიმში.
კიბუცი

კიბუცი (ივრ. ִּּ‎; თავდაპ. ְָּ, კვუცა — `ჯგუფი`) — სასოფლო-სამეურნეო კომუნა ისრაელში, რომლისთვის დამახასიათებელია მეურნეობის საერთო საკუთრება და შრომა-მოხმარებაში თანასწორობა. ეს არის კომუნალური თანაცხოვრების ფორმა, რომელიც სოციალიზმსა და სიონიზმს აერთიანებს.

კიბუციზმი დაიწყო, როგორც უტოპიური ცდა, თუმცა დროთა განმავლობაში უფრო „მეცნიერული“ სოციალისტური მიდგომა აითვისა. ამჟამად, სოფლის მეურნეობა ნაწილობრივ ჩანაცვლებულია ეკონომიკის სხვა დარგებით, მათ შორის ინდუსტრიული და/ან მაღალტექნოლოგიური საწარმოებით. ისრაელის მოსახლეობის დაახლოებით 5% კიბუცებში ცხოვრობს. ზოგიერთ კიბუცს ასევე კიბუცნიკსაც უწოდებენ (ივრ.: ְִִּּ‎).

ერთ-ერთი ვარაუდის თანახმად ისრაელში კიბუცების დაარსებაში მონაწილეობა მიიღო ქართველმა ივანე კოლელიშვილმა, რომელიც 1910-17 წლებში იმყოფებოდა პალესტინაში და რომელსაც საქართველოში, სოფელ გულგულაში კომუნის დაარსების გამოცდილება ჰქონდა.
იცხაკ ნავონი

იცხაკ ნავონი (‎ დ. 9 აპრილი, 1921 — გ. 6 ნოემბერი, 2015) — ებრაელი პოლიტიკოსი და დიპლომატი. ისრაელის მეხუთე პრეზიდენტი (1978-1983).

ბიოგრაფია
დაიბადა 1921 წლის 9 აპრილს იერუსალიმში. სწავლობდა ებრაულ ლიტერატურასა და ისლამურ კულტურას იერუსალიმის ებრაულ უნივერსიტეტში. იყო ისრაელის პარლამენტის — ქნესეთის წევრი. 1978 წელს აირჩიეს პრეზიდენტად. ამ თანამდებობაზე დარჩა ერთი ვადით. 1984–1990 წლებში ეკავა ისრაელის განათლებისა და კულტურის მინისტრის პოსტი.

გარდაიცვალა 2015 წლის 6 ნოემბერს, 94 წლის ასაკში.
ალეკ ბოლდუინი

ალეკ ბოლდუინი ( დ. 3 აპრილი, 1958, ნიუ-იორკი, აშშ) — ამერიკელი მსახიობი. თავისი აქტიური კარიერა მან 1987 წელს დაიწყო. არის კიმ ბესინგერის ყოფილი მეუღლე.

ბიოგრაფია
ალეკ ბოლდუინი (ნამდვილი სახელი - ალექსანდრე რეი ბოლდუინი) დაიბადა 1958 წლის 3 აპრილს ნიუ-იორკში, აშშ. დაამთავრა ჯორჯ ვაშინგტონის უნივერსიტეტი ვაშინგტონში პოლიტიკური მეცნიერებების ფაკულტეტზე. მისი ძმები დენიელი, უილიამი, სტეფანი ასევე ცნობილი მსახიობები არიან.

ფილმოგრაფია
ეფრაიმ კაცირი

ეფრაიმ კაცირი (; დ. 16 მაისი, 1916 — გ. 30 მაისი, 2009) — ებრაელი პოლიტიკოსი, ისრაელის მეხუთე პრეზიდენტი. პროფესიით ბიოფიზიკოსი, სამეცნიერო ასპარეზზე დიდი ხნის განმავლობაში მოღვაწეობდა თავდაპირველი სახელით ეფრაიმ კაჩალსკი.

ბიოგრაფია
ეფრაიმ კაჩალსკი დაიბადა 1916 წელს კიევში. 1925 წელს მთელი ოჯახი გადასახლდა პალესტინაში. 1932 წლიდან ეფრაიმ კაცირი იერუსალიმის უნივერსიტეტის სტუდენტია, რომელმაც 1941 წელს მიიღო დოქტორის ხარისხი. კაჩალსკიმ გვარი გამოიცვალა მხოლოდ 1972 წელს, მას შემდეგ რაც გოლდა მეირმა მიიწვია საპრეზიდენტო არჩევნებში კენჭისყრისათვის.

კაცირის ძმა ცნობილი ფიზიკოსი აარონ კაცირი 1972 წლის 30 მაისს მოკლეს იაპონელმა ექსტრემისტებმა დავიდ ბენ-გურიონის სახელობის აეროპორტში.
ზალმან შაზარი

ზალმან შაზარი (, დაბადებით ზალმან ლვოვის-ძე რუბაშოვი) — ებრაელიმწერალი, პოეტი, პოლიტიკოსი. ისრაელის მესამე პრეზიდენტი 1963-1973 წლებში.

ბიოგრაფია
შაზარმა მიიღო რელიგიური განათლება და ჯერ კიდევ ახალგაზრდა გაწევრიანდა ებრაელთა სოციალ-დემოკრატიულ მუშათა პარტიაში „პოალეი ციონში“, რომელიც მოქმედებდა რუსეთის იმპერიის ტერიტორიაზე 1900-1928 წლებში. 1907 წელს გაემგზავრა ვილნიუსში. ამავე წლის ზაფხულში დააპატიმრეს და ორი თვის განმავლობაში ციხის კედლებში ჰყავდათ გამოკეტილი.
1911 წელს შაზარი უკვე ერეც-ისრაელში ცხოვრობს და მუშაობს კიბუც მერხავიაში.
1912 წელს სასწავლებლად გაემგზავრა გერმანიაში. სწავლობდა ფრაიბურგის, სტრასბურგისა და შემდეგ ბერლინის უნივერსიტეტებში და აქტიურად მოღვაწეობდა გერმანიის სიონისტურ მოძრაობაში
1919 და 1921 წლებში იგი იყო პოალეი ციონის ყრილობის წარმომადგენელი შესაბამისად სტოკჰოლმში და ვენაში.
1951 წელს პარტია „ავოდას“ რიგებიდან აირჩიეს პირველი მოწვევის ქნესეთში. დეპუტატის მანდატი შეინარჩუნა ასევე მეორე და მესამე მოწვევის პარლამენტშიც.
1949-1951 წლებში დავიდ ბენ-გურიონის მთავრობაში ეკავა განათლებისა და კულტურის მინისტრის პოსტი.
1952 წელს ბენ-გურიონმა დანიშნა ისრაელის ელჩად სსრკ-ში, თუმცა სსრკ-ს მთავრობამ უარი თქვა მის ელჩად მიღებაზე.
1963 წელს იცხაკ ბენ-ცვის გარდაცვალების შემდეგ აირჩიეს ისრაელის პრეზიდენტის პოსტზე.

ზალმან შაზარის პატივსაცემად მისი სახელი ჰქვია ისრაელის მრავალ ქუჩას და ბულვარს. 1994 და 1998 წელს გამოუშვეს 200 ახალი შეკელის ღირებულების კუპიურა, რომლის ავერსზეც გამოსახულია ზალმან შაზარი.
ბოისე

ბოისე — ქალაქი აშშ-ში. აიდაჰოს შტატის დედაქალაქი და უდიდესი ქალაქი.

ბოისე მდებარეობს აიდაჰოს შტატის სამხრეთ-დასავლეთით, ზღვის დონიდან 823 მეტრზე. ქალაქის ფართობი არის 165,8 კმ², 0,5 კმ² წყალს უკავია.

უდიდესი დამსაქმებლები
ბოისეს ყოველწლიური ფინანსური რეპორტის მიხედვით, 2011 წელს ქალაქის უმსხვილესი დამსაქმებლები იყვნენ:
იცხაკ ბენ-ცვი

იცხაკ ბენ-ცვი (დ.14 ნოემბერი, 1884 , პოლტავა, რუსეთის იმპერია — გ. 23 აპრილი, 1963 , იერუსალიმი, ისრაელი) — ისრაელის მეორე პრეზიდენტი (1952 წლის 16 დეკემბრიდან 1963 წლის 23 აპრილამდე)

ბიოგრაფია
იცხაკ ბენ-ცვი დაიბადა უკრაინაში ქ. პოლტავაში. 1905 წლის დარბევების დროს ებრაული თავდაცვის რაზმების აქტიური წევრი. ამავე წელს შეუერთდა ისრაელის სოციალისტური სიონისტურ პარტიას. ბენ ცვიმ მიიღო მონაწილეობა 1907 წლის სიონისტურ კონგრესზე. ამავე წელს გადმოსახლდა პალესტინაში, ქ. იაფაში. 1948 წლის 14 მაისს იყო ერთ-ერთი, რომელმაც ისრაელის დამოუკიდებლობის დეკლარაციას ხელი მოაწერა. 1952 წლის 8 დეკემბერს გახდა ისრაელის პრეზიდენტი და ამ თანამდებობაზე გარდაცვალებამდე იმყოფებოდა.
ბენჯამინ ბატონის უცნაური ისტორია

ბენჯამინ ბატონის უცნაური ისტორია — 2008 წლის ამერიკული, დრამის ჟანრის ფილმი, რომელიც შეიქმნა 1921 წელს ამავე სახელწოდებით გამოცემული სკოტ ფიცჯერალდის მოთხრობის მიხედვით. ფილმის რეჟისორია დევიდ ფინჩერი, ხოლო სცენარისტები - ერიკ როთი და რობინ სუიკორდი. ფილმში მთავარ როლებს თამაშობენ ბრედ პიტი და კეიტ ბლანშეტი. ფილმი გამოვიდა 2008 წლის 25 დეკემბერს.

სიუჟეტი
 საუკუნის დასაწყისში, 80 წლის ასაკში ქვეყანას ევლინება ბენჯამინ ბატონი (ბრედ პიტი), რომელიც ცხოვრობს პირიქით, ანუ იბადება მოხუცად და ყოველდღე უფრო და უფრო ახალგაზრდავდება. იგი სირთულეს აწყდება, როდესაც შეუყვარდება 30 წლის ქალი (კეიტ ბლანშეტი). ფილმის მოქმედება იწყება პირველი მსოფლიო ომის დროს (სიუჟეტის მიხედვით ბატონი იბადება 1918 წელს, მისი დასრულებისთანავე) და გრძელდება 2005 წლამდე.

როლებში
ბრედ პიტი — ბენჯამინ ბატონი
კეიტ ბლანშეტი — დეიზი ფულერი
ტარაჯი ჰენსონი — ქუინი
ჯულია ორმონდი — კაროლინ ფულერი
ჯეისონ ფლემინგი — ტომას ბატონი
მაჰერშალა ალი — ტიზი უიზერსი
ჯერედ ჰარისი — მაიკ კლარკი
ფრაუნ ჩემბერსი — დოროთი ბეიკერი
ელიას კოტეასი — მუსიე გატო
ედ მეცგერი — თეოდორ რუზველტი
ფილის სამერვილი — ბებია ფიულერი
ჯოშ სტიუარტი — პლეზენტ კერტისი
ტილდა სვინტონი — ელიზაბეთ აბოტი

ჯილდოები
2009 წლის ოსკარის დაჯილდოებაზე წარდგენილ იქნა 13 ნომინაციაში, მათ შორის – საუკეთესო ფილმისათვის, საუკეთესო რეჟისორისათვის, საუკეთესო მსახიობისათვის და საუკეთესო მეორეხარისხოვანი მსახიობისათვის. ფილმმა მიიღო ოსკარი საუკეთესო მხატვრული გაფორმებისთვის, საუკეთესო ვიზუალური ეფექტებისთვის და საუკეთესო გრიმისთვის
აკაბა

აკაბა (არაბ ‎, - ელ-აკაბა) — ზღვისპირა ქალაქი სამხრეთ იორდანიაში. აკაბას გუბერნიის დედაქალაქი. აკაბა ქვეყნის სტრატეგიულად მნიშვნელოვანია ქალაქია, რადგანაც, იორდანიის ერთადერთი საპორტო ქალაქია. მდებარეობს რა, ეილათის ყურეში, ესაზღვრება ისრაელის ქალაქ ეილათს. პორტი ფოსფატებისა და ერაყული ნავთობის გატანაზეა სპეციალიზებული.

დღეისათვის ქალაქი კარგადცნობილი საყვინთაო და სანაპირო კურორტია. ამის მიუხედავად, ინდუსტრიული აქტივობა ამ მხარისთვის მნიშვნელოვან როლს თამაშობს, გარდა ამისა, აკაბა სრულიად სამხრეთ იორდანიის ადმინისტრაციული ცენტრია.

დაძმობილებული ქალაქები
მალაგა, ესპანეთი
სერენა უილიამსი

სერენა ჯამეკა უილიამსი (; დ. 26 სექტემბერი, 1981, საგინო, მიჩიგანი, აშშ) — ამერიკელი პროფესიონალი ჩოგბურთელი, მსოფლიოს ყოფილი პირველი ჩოგანი. აღიარებულია ერთ-ერთ საუკეთესო ქალ ჩოგბურთელად ისტორიაში. ერთეულთა თანრიგში დიდი სლემის ტურნირების 7-გზის გამარჯვებულის – ვინუს უილიამსის უმცროსი და.

უილიამსს ერთეულებში 23 დიდი სლემის ტურნირი აქვს მოგებული – 7 უიმბლდონი, 7 ავსტრალიის ღია პირველობა, 6 აშშ-ის ღია პირველობა და 3 საფრანგეთის ღია პირველობა. სლემების რაოდენობით, იგი მხოლოდ მარგარეტ კორტს ჩამორჩება. ამერიკელი ერთადერთი ჩოგბურთელია, რომელსაც 10 სლემი აქვს მოგებული ორ სხვადასხვა ათწლეულში და ასევე ერთადერთი, რომელმაც ოთხიდან სამი სლემი მინიმუმ 6-ჯერ მოიგო ერთეულთა თანრიგში. 2002–03 და 2014–15 წლებში, უილიამსი ერთდროულად ფლობდა ოთხივე დიდი სლემის ჩემპიონის ტიტულს. ამერიკელმა ასევე მოიგო 5 წლის შემაჯამებელი ტურნირი. ჯამში უილიამსს -ის 72 ტურნირი აქვს ერთეულთა თანრიგში მოგებული. იგი 319 კვირის განმავლობაში იკავებდა ერთეულთა რეიტინგში პირველ ადგილს.

წყვილებში სერენას ვინუსთან ერთად 14 დიდი სლემის ტურნირი აქვს მოგებული – 6 უიმბლდონი, 4 ავსტრალიის ღია პირველობა, 2 საფრანგეთის ღია პირველობა და 2 აშშ-ის ღია პირველობა. იგი 8 კვირის განმავლობაში იკავებდა წყვილთა რეიტინგში პირველ ადგილს. უილიამსს ასევე 2 დიდი სლემის ტურნირი აქვს შერეულ წყვილებში მოგებული – 1 უიმბლდონი და 1 აშშ-ის ღია პირველობა ბელარუს მაქს მირნისთან ერთად.

ოლიმპიურ თამაშებზე, უილიამსმა ერთეულებში 1 ოქროს მედალი და წყვილებში 3 ოქროს მედალი მოიგო. სანაკრებო დონეზე, მან ერთხელ ფედერაციის თასზე და ორჯერ ჰოპმანის თასზე გაიმარჯვა აშშ-ის ნაკრებთან ერთად.

სტატისტიკა და მიღწევები
დიდი სლემის ტურნირების ფინალები
ერთეულები: 31 (23–8)
წყვილები: 14 (14–0)
შერეული წყვილები: 4 (2–2)
წლის შემაჯამებელი ტურნირის ფინალები: 7 (5–2)
(დ) – დახურული კორტი

ოლიმპიური ფინალები
ერთეულები: 1 (1–0)
წყვილები: 3 (3–0)
ნიჩაბფეხა ბაყაყისებრნი

ნიჩაბფეხა ბაყაყისებრნი — უკუდო ამფიბიების ოჯახი. ბაყაყისებრთაგან განსხვავებით თითების ბოლო და ბოლოსწინა ფალანგებს შორის ჩართული აქვთ განსაკუთრებული ხრტილი. ოჯახში 17 (სხვა მონაცემებით 10) გვარია, რომელიც 400-მდე სახეობას მოიცავს. გავრცელებული არიან ცენტრალურ და სამხრეთ აფრიკაში, მაგადასკარსა და სამხრეთ-აღმოსავლეთ აზიაში, ზონდის არქიპელაგის კუნძულებზე. უმრავლესობა მეხეურ ცხოვრებას ეწევა. აღსანიშნავია კუნძულ იავასა და კალიმანტაზე მობინადრე მფრინავი ბაყაყი , რომელსაც თითებს შორის აქვს ძლიერ განვითარებული საცურაო აპკი, რაც მას 10-12 მ მანძილზე ლივლივით დაშვების საშუალებას აძლევს.
ლეონიდ კოგანი

ლეონიდ კოგანი (; დ. 1 ნოემბერი, 1924, ეკატერინოსლავი, უკრაინის სსრ — გ. 17 დეკემბერი, 1982, მიტიშჩი, მოსკოვის რაიონი, რსფსრ, სსრკ) — ებრაული წარმოშობის საბჭოთა მევიოლინე. ითვლება საუკუნის ერთ-ერთ უდიდეს მევიოლინედ. სსრკ სახალხო არტისტი (1966). დაუკრავს პაგანინის ვიოლინოზე.

ბიოგრაფია
კოგანი დაიბადა დნეპროპეტროვსკში (უკრაინა) ფოტოგრაფის და მოყვარული მევიოლინეს ოჯახში.
ვარხვისნაირნი

ვარხვისნაირნი, ნიჩაბფეხიანები — ფრინველების რიგი. აერთიანებს წყალმცურავ ფრინველებს. მათი მოკლე ფეხების თითები საცურავი აპკითაა შეერთებული. ზოგს გრძელიდა მახვილი ფრთები აქვს, მათ ლივლივით ფრენაც შეუძლიათ. მოკლე და ბლაგვფრთებიანი სახეობები ფრთების მხოლოდ აქტიური ქნევით ფრინავენ. კარგად აქვთ განვითარებული კუდუსუნის ჯირკვალი, შესანიშნავად ცურავენ. უმრავლესობა კარგად ყვინთავს, ხმელეთზე კი ცუდად დადიან. ნიჩაბფეხიანები ფართოდაა გავრცელებული მთელ დედამიწაზე, გარდა პოლარული რაიონისა. მონოგამური ფრინველებია. ბუდობენ დიდ კოლონიებად წყლის სანაპირო ხეებზე, კლდეებზე ან მიწაზე. იკვებებიან უპირატესად თევზით. ტრადიციულად რიგში 5 ოჯახია: ჩვამასებრნი, ვარხვისებრნი, რეგვენასებრნი, ფრეგატისებრნი და ფაეტონისებრნი, ხოლო თანამედროვე კლასიფიკაციით (2015) — ყანჩისებრნი, ვეშაპთავა ყანჩისებრნი, ვარხვისებრნი, თავჩაქუჩა ყანჩისებრნი და ივეოსისებრნი.

საქართველოში გვხვდება ჩვამასებრთა ოჯახის 2 სახეობა: დიდი და მცირე ჩვამა, მიმოფრენის დროს კი — ვარხვისებრთა ოჯახის 2 სახეობა: ხუჭუჭა და ვარდისფერი ვარხვი.
ნიჩბისი

ნიჩბისი — ისტორიული სოფელი აღმოსავლეთ საქართველოში, მცხეთის მუნიციპალიტეტის ახლანდელი სოფლების — ახალი ნიჩბისის, ზემო ნიჩბისისა და ქვემო ნიჩბისის ძველი საერთო დასახელება; საქართველოს თანამედროვე ტერიტორიული მოწყობით — მცხეთის მუნიციპალიტეტის ერთ-ერთი ადმინისტრაციული ერთეული, რომელიც აერთიანებს სოფლებს: ახალ ნიჩბისს, ზემო ნიჩბისს, სასხორსა და ქვემო ნიჩბისს.
ისტორია
ისტორიული ნიჩბისი ძირითადად ახლანდელი სოფ. ქვემო ნიჩბისის ტერიტორიაზე მდებარეობს. წერილობით წყაროებში პირველად მოიხსენიება საუკუნეში. 1072 წელს საქართველოს მეფე გიორგი -მ სოფელი ნიჩბისი შიომღვიმის მონასტერს შესწირა, 1170 წელს კი გიორგი -მ მონასტერს ნიჩბისზე შეუვალობის სიგელი განუახლა. სოფელი ხშირად იხსენიება - საუკუნეების ისტორიულ წყაროებში, მათ შორის ვახუშტი ბატონიშვილის თხზულებაში „აღწერა სამეფოსა საქართველოსა“ და იოანე ბატონიშვილის „ქართლ-კახეთის აღწერაში“. 1490 წელს ნიჩბისს მდგომი ქართლის მეფე კონსტანტინე ბარათაშვილებს ეხმარებოდა ოსმალთა წინააღმდეგ ბრძოლაში. 1520 წელს მუხრანში დაბანაკებული კახთა მეფის ლევანისა და მისი მოკავშირის — მამია გურიელის წინააღმდეგ საბრძოლველად მიმავალი ქართლის მეფე დავით ნიჩბისში დადგა. 1615 წელს ქართლის მეფემ ლუარსაბ -მ ნიჩბისი ქაიხოსრო და მერაბ ციციშვილებს გადასცა. საუკუნეში ლეკების შემოსევების შედეგად სოფლის მოსახლეობა მნიშვნელოვნად შემცირდა. ნიჩბისი მცხეთასთან და მეჯვრისხევთან ერთად ცნობილი იყო მეჭურჭლეობით.

კულტურული მემკვიდრეობა
ისტორიულ ნიჩბისსა და მის მიდამოებში აღმოჩენილია ბორნისთავის მრავალფენიანი არქეოლოგიური ძეგლი, ნატბეურის შუა საუკუნეების მინის სახელოსნო, - საუკუნეების ქართული და უცხოური სპილენძის მონეტების განძი. შემორჩენილია ციციშვილების ციხე-დარბაზი, წმ. ნიკოლოზისა და ღვთისმშობლის ეკლესიები, კვირაცხოვლის ნაეკლესიარი ქვემო ნიჩბისში; ეკლესია „უმზეური“, ვანთების ბაზილიკა და ფეოდალური ხანის სამაროვნები ზემო ნიჩბისში და სხვ.
ბნეი აკივა

ბნეი აკივა , დაფუძნდა 1929 წელს პალესტინის ბრიტანული მანდატის ტერიტორიაზე. დღესდღეობით არის უდიდესი სიონისტური მოძრაობა მსოფლიოში. იგი ეწევა საქმიანობას მთელ მსოფლიოში, მასში 125,000 წევრია მსოფლიოს 33 ქვეყნიდან. მას 76,000 წევრი ჰყავს ისრაელშიდა 54, 000 მსოფლიოში. ბნეი აქიბას დანაყოფებეს ჰქვიათ '' (სნიფ), ხოლო დანაყოფებს ასაკის მიხედვით ჰქვია '' (შევეტ), ”ტომი.”
ნიჩბისის განძი

ნიჩბისის განძი — - საუკუნეების სპილენძის განძი, აღმოჩნდა 1961 წელს სოფელ ქვემო ნიჩბისის მახლობლად, ნასოფლარ ზეუბანში (მცხეთის მუნიციპალიტეტი). განძის შემადგენლობაში ქართული მონეტების (1426 ცალი) გარდა მცირე რაოდენობით (34 ცალი) იყო შირვანული, ილდეღიზიდური და დარუბანდული მონეტები. ნიჩბისის განძის ქართული მონეტები მოჭრილია მეფეების დემეტრე -ის (1125-1156), გიორგი -ის (1156-1184), გიორგისა და თამარის (1178-1184), თამარის (1184-1213), ლაშა-გიორგის (1213-1223) სახელით. ნიჩბისის განძის 158 ქართული მონეტის ზუსტი ატრიბუცია ვერ დადგინდა. განძი დაფლულია რუსუდანის მეფობის დროს, სავარაუდოა 1222-1226 წლებში.
ნიჩბისის სერი

ნიჩბისის სერი — ქედი საქართველოში, მცხეთის მუნიციპალიტეტში. წარმოადგენს თრიალეთის ქედის ჩრდილოეთ განშტოებას, მდინარე მტკვრის მარჯვენა შენაკადების — ხეკორძულისა და ნიჩბისისწყლის წყალგამყოფს. იწყება ნატბეურის მთიდან (1560 მ) და მთავრდება ჩრდილოეთით ზღვის დონიდან 632,5 მ სიმაღლის მაღლობით. აგებულია პალეოცენური და შუაეოცენური ტუფ-ბრექჩიებით, ტუფ-ქვიშაქვებით, ანდეზიტური ტუფ-ბრექჩიებით, კონგლომერატებით, ქვიშაქვებით და თიხებით, აგრეთვე ზედაცარცული კირქვებით, მერგელებითა და ფერადი თიხებით. კალთები ძლიერ დახრილია, შემოსილია ფართოფოთლოვანი ტყით (მუხნარი, მუხნარ-რცხილნარი, წიფლნარი), სამხრეთი მონაკვეთი — ჯაგრცხილნარითა და ჯაგეკლიანი ბუჩქნარით. ნიჩბისის სერის ძირას გაშენებულია სოფლები ქვემო ნიჩბისი და სასხორი.
ნიჩბისისწყალი

ნიჩბისისწყალი, ნიჩბურა — მდინარე საქართველოში, მცხეთის მუნიციპალიტეტში, თრიალეთის ქედის ჩრდილოეთ კალთაზე, მტკვრის მარჯვენა შენაკადი სოფელ ახალ ნიჩბისთან. სიგრძე 15 კმ, აუზის ფართობი 30 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. წყლის საშუალო წლიური ხარჯი 0,19 მ³/წმ. იყენებენ სარწყავად.
ბათ-იამი

ბათ-იამი — ქალაქი ისრაელში, თელ-ავივის რაიონში, ხმელთაშუა ზღვის სანაპიროზე. იაფოდან სამხრეთით. ესაზღვრება ქალაქები ხოლონი და თელ-ავივი. წარმოადგენს თელ-ავივის ქალაქ-თანამგზავრს. მოსახლეობის უმეტესობას წარმოადგენენ რეპატრიანტები დსთ-დან, რუმინეთიდან და ჩრდილოეთი აფრიკიდან.

ისტორია
ქალაქი დაარსდა 1926 წელს. მისი თავდაპირველი სახელწოდება იყო ბაით-ვა-განი ("სახლი და ბაღი"). მოსახლეობის რიცხვი განსაკუთრებით გაიზარდა 30-იან წლებში გერმანიიდან ლტოლვილი ებრაელების ხარჯზე. 1936 წელს ქალაქმა მიიღო თანამედროვე სახელწოდება. 1950-იან წლებში ბათ-იამში დასახლდა რუმინეთიდან და ჩრდილოეთი აფრიკიდან რეპატრირებულთა საკმაოდ დიდი არმია. 1958 წელს მიიღო ქალაქის სტატუსი.
სეისმონასტია

სეისმონასტია (სეისმო... და ნასტია) — მცენარის ორგანოთა მოძრაობები შეხებისა და შერხევის საპასუხოდ. მკვეთრად აქვს გამოხატული მორცხვი მიმოზის ფოთლებს, აგრეთვე ბევრი მცენარის (ღიღილოს, კოწახურის) მტვრიანის ძაფებს (მათი შეკუმშვა და გადაღუნვა). შეკუმშვით მოძრაობას საფუძვლად უდევს ქსოვილთა ელექტროფიზიოლოგიური მდგომარეობის ცვლილება.
ნიჭი (სამართალი)

ნიჭი — საჩუქარი, საბოძვარი ძველ საქართველოში. სულხან-საბა ორბელიანის განმარტებით, ნიჭი „უფალთა მიერ საბოძვარს“, „უაღრესისაგან უდარესის მინაცემს“ წარმოადგენდა. ჩუქებას ბოძებას აღნიშნავდა „ნიჭება“, „მინიჭება“, „მონიჭება“, გაჩუქებას — „განიჭება“, მბოძებელს — „მომნიჭებელი“ და ა. შ. ბექას და აღბუღას სამართალში (მუხლი 34) საქორწილო შესაწევრის მნიშვნელობით იხსენიება სანიჭარი, რომელიც გვიანობამდე შემორჩა მესხეთ-ჯავახეთის ეთნოგრაფიულ ყოფაში.
ნობა

ნობა — ძველი ქართული ჩასაბერი საკრავი. საბას განმარტებით, ნობა ჩასაბერი საკრავიც არის და დასარტყმელიც. ნიკოლოზ ჩუბინაშვილის ლექსიკონში ნობა ბუკის სინონიმადაა მიჩნეული. ძველ ქართულ მწერლობაში (მაგ., ვეფხისტყაოსანში, იოსებ ზილიხანიანში) დაბდაბი (იგივე დაფდაფი), ნობა და ბუკი სხვადასხვა საკრავებად იხსენიება.
სეკვოია

სეკვოია — მარადმწვანე წიწვოვანი ხეების გვარი ტაქსოდიუმისებრთა ოჯახისა. ერთადერთი თანამედროვე სახეობა — მარადმწვანე სეკვოია — მაღალი, (სიმაღლე 110 მ, დიამეტრი 5-8 მ-მდე) ერთსახლიანი ხეა. გაშლილი და ლამაზი ვარჯი აქვს. ბრტყელ წიწვებს ქვევიდან ორი თეთრი ზოლი გასდევს და ტოტებზე ორმხრივადაა გაწყობილი.

ველურად იზრდება კალიფორნიასა და სამხრეთ ორეგონის მთებში, სადაც ქმნის ტყეებს. დეკორატიული მცენარეა. მოშნებულია ბაღ-პარკებში დასავლეთი ევროპის სამხრეთ ნაწილში. (საქართველოში — სოხუმი, ბათუმი, ზუგდიდი, ქუთაისი, წინანდალი და სხვაგან). სწრაფმზარდია. ცოცხლობს 2000 წელზე მეტს. ნამარხი სეკვოია ნაპოვნია ევროპასა და აზიაში.
გივათაიმი

გივათაიმი ( — „ორი ბორცვი“) — ქალაქი ისრაელში, თელ-ავივის რაიონში, შედის გუშ-დანის აგლომერაციაში.

დაარსდა 1922 წელს, ქალაქის სტატუსი მიიღო 1959 წელს.

2004 წლის მონაცემებით მოსახლეობის რაოდენობაა - 47 900 ადამიანი. უმეტესობა ევროპიდან გადასახლებული ებრაელები არიან. ცხოვრების დონე ერთ-ერთი მაღალია ისრაელის მასშტაბით.

დამეგობრებული ქალაქები
გივათაიმს ჰყავს შემდეგი დამეგობრებული ქალაქები:
სფინტუ-გეორგე
ორადია
არადი
ჩატანუგა
ხარბინი
ვაცი
ესლინგენი-ნეკარზე
გეირ სკეიე

გერი სკეიე ( დ. 2 ივლისი, 1980, ფიტიარი) — ნორვეგიელი შეფი, 2008 წლის ევროპის ბოკუზ დ'ორისა და 2009 წლის ბოკუზ დ'ორის მსოფლიო ფინალის გამარჯვებული.

სკეიე შეფ-მზარეულია მათუსეტ მიდტასენ სოლვოლდში, სანდეფიორდი, რომელსაც 1997 წლის ბრინაჯოს ბოკუზის მედალისტი ოდ ივარ სოლვოლდი ფლობს. მანამ სკეიე მუშაობდა ლე კანარში, სოლსიდენსა და პალას გრილში, ოსლოში, და სკარსნუტენ ჰოტელში, ჰემსედალი.

სკეიემა ბოკუზ დ'ორისთვის მზადება 1993 წლიდან დაიწყო, როდესაც ბენტ სტიანსენს უყურა ინგრიდ ესპელიდ ჰოვიგის სატელევიზიო გადაცემაში, სადაც ის ამ პრესტიჟული კულინარული კონკურსის პირველი ნორვეგიელი გამარჯვებული გახდა. ამ მიზნის მისაღწევად ის 15 წელი ემზადებოდა, ბოლო ორი წელი კი გამარჯვებული რეცეპტის დახვეწას მოანდომა. 2009 წლის სხვა ფინალისტთაგან განსხვავებით, რომლებიც მათი ბოლო მზადებისთვის ლიონში დაბინავდნენ, სკეიემ დიდი ნახევარტრაილერი დაიქირავა მასში დამონტაჟებული სავარჯიშო სამზარეულოთი. მას წვრთნიდა ოდ ივარ სოლვოლდი, ხოლო ასისტენტად ადრიან ლოვოლდი ჰყავდა.

კონკურსის შემდეგ სკეიემ განაცხადა, რომ მისი შედეგით 90%-ის იყო კმაყოფილი. ოქროს მედალი მიღწეულ იქნა 1020 ქულით. ვერცხლის მედალოსანმა შვედმა იონას ლუნდგრენმა 994 ქულა მიიღო.
აზორი

აზორი — დაბა ისრაელში, თელ-ავივიდან დაშორებულია 2 კილომეტრით. მოსახლეობა 10400 ადამიანი. აზორში არის სტადიონი, კლუბი, მუზეუმი, ძველი ციხე-სიმაგრის ნანგრევები.

დაარსდა 1948 წელს არაბული სოფლის იაზრის ადგილას, რომელმაც არსებობა შეწყვიტა დამოუკიდებლობისათვის ომის დროს. ინფრასტრუქტურულად მჭიდროდაა დაკავშირებული ქალაქ ხოლონთან.